อนาคตของประชาธิปไตย ในภาคเอเชียตะวันออกเฉียงใต้
ความปั่นป่วนทางการเมืองในประเทศไทย ทำให้มีการพูดกันใหม่ถึงเรื่องอนาคตของประชาธิบไตยในภาคเอเชียตะวันออกเฉียงใต้ ประชาธิปไตยในประเทศไทยแล
เมื่อตอนที่มีการรีบเร่งนำประธานาธิบดีฟิลลิปปินส์กลอเรีย อาโรโย และผู้นำของเอเชียคนอื่นๆออกไปทางหลังคาของโรงแรมที่พัทยาเมี่อสัปดาห์ที่แล้วขณะที่พวกนปช เสื้อแดงกลุ่มหนึ่ง บุกเข้าสู่ที่ประชุมสุดยอดของสมาคมอาเซียนนั้นประธานาธิบดีฟิลิปปินส์ คงจะหวนไปคิดถึงเหตุการณ์ทำนองเดียวกันที่เคยเกิดขึ้นกับตัวท่านเมื่อปีพุทธศักราช2544 ในปีนั้น ผู้ประท้วงกลุ่มหนึ่ง พยายามบุกเข้าไปในทำเนียบประธานาธิบดีเพื่อขับไล่ตัวท่านออกจากตำแหน่ง แบบเดียวกับที่พวกนปช.พยายามทำกับนายกรัฐมนตรี อภิสิทธ์ เวชชาชีวะ นายกรัฐมนตรีอภิสิทธิ์ และประธานาธิบดีอาโรโย ต่างเข้ารับตำแหน่งหลังจากรัฐบาลที่มาจากการเลือกตั้งตามระบอบประชาธิปไตยหลุดพ้นจากอำนาจไป แต่ประชาธิปไตยที่ชาวฟิลิปปินส์เรียกว่า"พลังประชาชน"นี้พวกนักวิเคราะห์กล่าวว่ากำลังนำความไร้เสถียรภาพทางการเมืองมาสู่ประเทศไทย และฟิลิปปินส์ซึ่งครั้งหนึ่งเคยเป็นสัญลักษณ์ของการเปลี่ยนแปลงสู่ประชาธิปไตยในภาคเอเชียตะวันออกเฉียงใต้ รองศาสตราจารย์ธเนศ อาภรณ์สุวรรณอาจารย์ผู้สอนวิชาประวัติศาสตร์ ที่มหาวิทยาลัยธรรมศาสตร์กล่าวไว้ตอนนี้ว่า "เหตุการณ์เมื่อเร็วๆนี้ทำให้ระบอบประชาธิปไตย แบบมีรัฐธรรมนูญของประเทศไทยอ่อนแอลงไปเพราะในรอบเจ็ดสิบเจ็ดปีที่ผ่านมา ไม่เคยมีการเคารพรัฐธรรมนูญกันเลย เมื่อปีที่แล้วผมคิดว่า พธม. เริ่มการแข็งข้อแบบใหม่ โดยนำฝูงชนมาชุมนุมตามถนนนอกบริเวณตึกรัฐสภา เพื่อแก้ไขนโยบายที่กลุ่มพธม.มองเห็นว่าเป็นนโยบายที่ฉ้อราษฎร์บังหลวง ของพวกนักการเมืองพวกนปชก็คือพวกที่เลียนแบบพธม. และแสวงประโยชน์จากสถานการณ์และด้วยเหตุผลที่แตกต่างกัน" ส่วนศาสตราจารย์ วิลเลียม เคสแห่งมหาวิทยาลัยซิตี้ ยูนิเวอร์ซิตี้ ออฟ ฮ่องกง ผู้แต่งหนังสือเกี่ยวกับการเมือง และประชาธิปไตยในภาคเอเชียตะวันออกเฉียงใต้ไว้หลายเล่มกล่าวว่าการที่เหตุการณ์อันมีลักษณะรุนแรงเกิดขึ้นในประเทศไทย เมื่อสัปดาห์ที่แล้ว อาจเป็นตัวหยุดยั้งการแพร่กระจายของระบอบประชาธิปไตยในภูมิภาคนั้นตามประเทศอย่างเช่นพม่าที่ปกครองโดยคณะทหาร ลาวและ เวียดนามซึ่งเป็นคอมมิวนิสต์ ศาสตราจารย์ วิลเลียม เคส กล่าวไว้ตอนนี้ว่า "ประเทศเหล่านั้นอาจลงความเห็นว่าปัญหาในประเทศไทยนั้น เกิดเนื่องจากไม่เป็นประชาธิบไตยพอเพียงหรือในทางกลับกัน ประเทศเหล่านั้นอาจกล่าวว่า นั่นเป็นเหตุการณ์ที่เกิดขึ้น เมื่อประเทศเป็นประชาธิปไตยมากเกินไปและใช้เรื่องนั้นเป็นฉากบังหน้า ในการจำกัดประชาธิปไตยในประเทศของตน อันที่จริง ประชาธิปไตยเรียกได้ว่ายังง่อนแง่นในภาคเอเชียตะวันออกเฉียงใต้ นักวิเคราะห์กล่าวว่าการเลือกตั้งที่จัดขึ้นในหลายประเทศมิได้สะท้อนภาพให้เห็นถึงประชาธิปไตยที่มีคุณภาพ ฟิลิปปินส์ประสพปัญหา เกี่ยวกับสถาบันทางการเมืองอ่อนแอการฉ้อราษฎร์บังหลวงกันอย่างแพร่หลายมีการเลือกตั้งที่มีการใช้กำลังรุนแรงอยู่บ่อยๆ และปล่อยให้เลยตามเลยโดยไม่มีการลงโทษมากขึ้น การเลือกตั้งที่มาเลเซีย และสิงค์โปร์ มีลักษณะเป็นการชิงชัยกันแต่พรรคการเมืองที่คุมอำนาจมานานยังคุมเสียงในรัฐสภาอยู่โดยมีกลไกทางการเมืองปักหลักมั่นอยู่เมื่อเดือนที่แล้ว รัฐบาลมาเลเซียห้ามหนังสือพิมพ์ของฝ่ายตรงกันข้าม พิมพ์ออกจำหน่ายก่อนหน้าที่จะมีการเลือกตั้งพิเศษที่มีการชิงชัยกันอย่างดุเดือดนายกรัฐมนตรี ฮุนเซน และพรรคประชาชนของเขาก็ปกครองกัมพูชามาเป็นเวลานาน ศาสตราจารย์ วิลเลียม เคส กล่าวไว้ตอนนี้ว่า"อินโดนีเซียเรียกได้ว่า เป็นประเทศประชาธิปไตยรายเดียวเท่านั้น ในภาคเอเชียตะวันออกเฉียงใต้ขณะนี้แต่อินโดนีเซียเองก็ประสพปัญหาใหญ่ รัฐบาลพลเรือนควบคุมฝ่ายทหารไม่ได้โดยเด็ดขาดมีการใช้อำนาจข่มขู่เยอะในระดับท้องถิ่นแต่อินโดนีเซียเป็นสัญลักขณ์ของการเป็นประเทศประชาธิปไตยที่ยิ่งใหญ่ ในภาคเอเชียตะวันออกเฉียงใต้" รองศาสตราจารย์ ธเนศ อาภรณ์สุวรรณ แห่งมหาวิทยาลัยธรรมศาสตร์กล่าวว่าการประท้วงในประเทศไทย ยังแสดงให้เห็นด้วยว่า ประชาชนเห็นคุณค่าของประชาธิปไตยและได้แสดงให้เห็นถึงความปรารถนาอย่างแรงกล้า ที่จะเป็นประชาธิปไตยในระยะสองสามปีที่ผ่านมาด้วย ประชาธิปไตยในภาคเอเชียตะวันออกเฉียงใต้นั้น แม้ว่าจะยังไม่มีเสถียรภาพก็ตามแต่ดูเหมือนว่ามีการพูดกันถึงว่า จะทำให้ประชาธิปไตยเข้มแข็งขึ้นอย่างไร มากกว่าการพูดว่าจะทอดทิ้งระบอบดังกล่าว